
Cyflwyniad i BBC Addysg
Diolch am ddangos diddordeb yn y briff comisiynu. Mae'r rownd gomisiynu yma yn cael ei chynnal a'i rheoli gan BBC Addysg. Mae BBC Addysg yn gyfrifol am gyflenwi ymrwymiadau Siarter Frenhinol y BBC i gomisiynu a chynhyrchu cynnwys addysgol a dysgu, i helpu gyda deilliannau dysgu anffurfiol a ffurfiol ac i'w ddefnyddio ledled y Deyrnas Unedig. Mae'r briff ar gyfer y cynnwys hwn yn cyd-fynd yn benodol â’r Cwricwlwm i Gymru.

Un o'n hamcanion yw hyrwyddo a chefnogi nodau addysgol ffurfiol ar gyfer plant a phobl ifanc (gan fodloni gofynion y gwahanol gwricwla cenedlaethol yn y DU) trwy gynhyrchu cynnwys dysgu deniadol i'w ddefnyddio gartref ac yn yr ystafell ddosbarth. Ein platfform cyhoeddi ar gyfer disgyblion, rhieni ac athrawon yw BBC Bitesize.  

· BBC Bitesize: Mae BBC Bitesize yn darparu adnoddau personol sy'n gysylltiedig â'r cwricwlwm i blant, pobl ifanc ac oedolion ledled y DU i gefnogi eu haddysg a chynnig cymorth ar gyfer amrywiaeth o bynciau, o yrfaoedd a phrofiad gwaith i cydberthnasau iach a llesiant meddyliol.  

· BBC Bitesize i Athrawon; Mae BBC Bitesize i Athrawon yn cefnogi ysgolion ac athrawon yn yr oes ddigidol trwy gynnwys fideo deniadol, gan gynnwys y gyfres ‘Gwersi Byw’. Bellach mae gan athrawon fynediad digynsail at amrywiaeth eang o adnoddau i’w helpu i gyflwyno'r cwricwlwm. Er bod digon o gynnwys ar gael ar-lein, mae athrawon yn defnyddio BBC Bitesize oherwydd ei fod yn frand dibynadwy ac yn ddarparwr cydnabyddedig o adnoddau addysgu o safon uchel.




Briff ar gyfer y cynnwys 
[bookmark: _Hlk172649809]Trosolwg

Y briff yw cynhyrchu banc sylweddol o adnoddau dysgu sy’n seiliedig ar gwisiau Riddles sy’n gysylltiedig â’r cwricwlwm i gefnogi myfyrwyr TGAU (14–16 oed) yng Nhymru.
 
Dylai’r adnoddau gefnogi dysgu, adolygu a pharatoi ar gyfer asesiadau ar gyfer TGAU Cymraeg Craidd (CBAC). 

Dylai cyflenwyr ddatblygu cynnwys yn benodol ar gyfer platfform Riddle BBC Bitesize, gan wneud defnydd effeithiol o’i swyddogaethau rhyngweithiol a’i nodweddion sy’n canolbwyntio ar y dysgwr. Dylai’r cynnwys annog disgyblion i ymgysylltu drwy her, diddwytho, datblygu geirfa, datrys problemau, cofio gwybodaeth a chymhwyso dysgu. Dylai dysgwyr ryngweithio â chliwiau, posau, ysgogiadau gweledol a thechnegau holi cyn datgelu’r atebion a’r adborth. Anogir cyflenwyr i gynnig amrywiaeth o fformatau addas, gan gynnwys ond heb fod yn gyfyngedig i gwisiau, cardiau fflach a heriau rhyngweithiol. Dylai’r pwyslais fod ar ddysgu drwy her yn hytrach nag ar gyflwyno cynnwys. 

Cyllideb: Hyd at £23,000 (heb gynnwys TAW)

Bydd y cyflenwr yn datblygu banc sylweddol o adnoddau Riddle sy’n cwmpasu ystod eang o gynnwys o fanyleb TGAU Cymraeg Craidd CBAC. 

Bydd pob set gwis yn cynnwys deg (10) cwestiwn, wedi’u cynllunio i’w cyflwyno drwy blatfform Riddle BBC Bitesize. 

Gall y cynnwys gynnwys, ond nid yw wedi’i gyfyngu i:

· Cwisiau amlddewis
· Cardiau fflach
· Gweithgareddau geirfa
· Gweithgareddau gramadeg a phatrymau iaith
· Gweithgareddau darllen a deall
· Gweithgareddau gwrando
Rhaid cyflwyno cynnwys yn y Gymraeg a’r Saesneg ble bo’n addas i gefnogi caffael iaith, datblygu geirfa a dealltwriaeth y dysgwr. 

Gall fod angen datblygu asedau ategol ar gyfer yr adnoddau lle bo hynny’n briodol, gan gynnwys:

· Testun cwestiynau ac adborth
· Delweddau ac ysgogiadau gweledol
· Ffeithluniau ac asedau graffigol eraill
· Sain a throslais
· Delweddau clawr neu fân-luniau
Dylai cyflenwyr argymell a datblygu’r cymysgedd mwyaf addas o asedau i gefnogi ymgysylltiad dysgwyr, hygyrchedd a chanlyniadau dysgu. 

Bydd angen darparu adborth esboniadol ar gyfer pob cwestiwn cwis i gyfoethogi profiad dysgu’r disgyblion. 

Rydym yn croesawu dulliau arloesol a chreadigol o gyflwyno'r holl gynnwys a amlinellir uchod. Rydym yn croesawu ceisiadau gan gwmnïau unigol yn ogystal â chydweithrediadau rhwng cwmnïau annibynnol ar gyfer y tendr hwn.

Cyd-destun
[bookmark: _Hlk172649847]Ein nod yw creu cynnwys sy'n berthnasol ac yn ddiddorol i ddisgyblion sy'n astudio manyleb newydd CBAC ar gyfer TGAU Cymraeg Craidd sydd wedi cael ei haddysgu mewn ysgolion o fis Medi 2025. 

Mae'r cymhwyster newydd hwn yn rhan o gyfres ehangach newydd o gymwysterau TGAU ‘Gwneud-i-Gymru’, sydd wedi'u teilwra'n benodol i ddiwallu anghenion disgyblion Cymru a chyd-fynd â’r Cwricwlwm i Gymru. 

Mae’r Cwricwlwm i Gymru wedi'i seilio ar bedwar diben, sy'n diffinio'r weledigaeth ar gyfer pob dysgwr. Ei nod yw datblygu plant a phobl ifanc i fod:
· Yn ddysgwyr uchelgeisiol, galluog sy’n barod i ddysgu gydol eu bywydau
· Yn gyfranwyr mentrus, creadigol sy’n barod i chwarae rhan lawn mewn bywyd a gwaith
· Yn ddinasyddion egwyddorol a gwybodus sy’n barod i fod yn ddinasyddion yng Nghymru a’r byd
· Yn unigolion iach a hyderus sy’n barod i fyw bywyd cyflawn fel aelodau gwerthfawr o gymdeithas
Mae'r dibenion hyn yn sail i'r holl ddysgu ac addysgu. Mae dysgu wedi'i drefnu'n chwe Maes Dysgu a Phrofiad (MDPh):
· Y Celfyddydau Mynegiannol 
· Iechyd a Lles 
· Y Dyniaethau 
· Ieithoedd, Llythrennedd a Chyfathrebu 
· Mathemateg a Rhifedd 
· Gwyddoniaeth a Thechnoleg 

Bydd y cynnwys yr ydym am ei gomisiynu ar wefan Bitesize ac yn rhan o’r gyfres bresennol o adnoddau TGAU Bitesize ar gyfer disgyblion yng Nghymru. 

Rhaid i'r cynnwys fod yn addas ar gyfer yr ystod oedran (14–16) a gallu gyfan.

Golwg a theimlad
Mae myfyrwyr TGAU yn gynulleidfa sy’n frodorion digidol, ac mae hyn yn dylanwadu ar eu disgwyliadau o adnoddau addysgol. Maent yn disgwyl cynnwys fideo sy'n ymarferol ac sy’n uniongyrchol, gyda chyfleoedd i ymarfer sgiliau eu hunain.
Dylai’r Riddles ddefnyddio iaith sy'n hygyrch a chyfarwydd i fyfyrwyr TGAU. Rydym yn chwilio am gwisiau clir a chryno y gall myfyrwyr eu dilyn yn hawdd i gynorthwyo dealltwriaeth.

Rydym yn croesawu’r defnydd o raffeg pan fo’n helpu i gyfathrebu’r pwynt dysgu 

Dylai unrhyw gyflwynydd neu lais hoelio sylw, ond nid tynnu sylw oddi ar y cynnwys. 

Dylid ystyried hirhoedledd – dylai cynnwys Bitesize barhau i fod yn ddefnyddiol ac yn berthnasol i fyfyrwyr am nifer o flynyddoedd. 

Er bod cynnwys Bitesize wedi'i anelu'n bennaf at ddisgyblion, gall athrawon argymell y cynnwys hwn i'w ddefnyddio yn yr ystafell ddosbarth neu ei osod fel gwaith cartref at ddibenion adolygu. 

[bookmark: _Hlk172640870]Ymgynghorydd addysgol 

Bydd y cwmni sy'n cael y comisiwn hwn yn gyfrifol am ddod o hyd i ymgynghorydd addysgol sy'n hyddysg mewn addysgu y pwnc dan sylw ac yn gyfarwydd â manyleb newydd CBAC. Disgwylir iddynt roi cyngor manwl a hyderus ar sut i gyflawni'r amcanion dysgu ar gyfer y gynulleidfa. 

Rydym yn argymell yn gryf eich bod yn gweithio gydag ymgynghorydd addysgol priodol wrth baratoi eich ymateb i'r briff hwn. Cofiwch gynnwys opsiynau ar gyfer ymgynghorwyr addysgol posibl ynghyd ag enghreifftiau o'u profiad perthnasol fel y gall BBC Addysg eu hadolygu a'u hystyried. 

Bydd yr ymgynghorydd addysgol yn chwarae rhan hanfodol ym mhob cam o'r broses gynhyrchu er mwyn sicrhau bod y cynnwys yn parhau i fod yn briodol yn addysgol ac yn cyd-fynd â safonau'r cwricwlwm. Bydd angen i'r ymgynghorydd adolygu'r holl gynnwys (h.y. drafftio cwestiynau’r cwisiau, adolygu’r cwisiau a’r deunyddiau ategol) cyn iddo gael ei anfon at y BBC i'w adolygu. Bydd y BBC hefyd yn gofyn am weld nodiadau a sylwadau’r ymgynghorydd addysgol ar bob drafft/adolygiad ac ati. 

Diogelu

Os yw'r cynnwys sy'n cael ei gomisiynu yn golygu gweithio gyda phlant, yna gwnewch yn siŵr eich bod yn gyfarwydd â pholisi diogelu'r BBC, sy'n darparu canllawiau ar gyfer diogelu yn ystod cynyrchiadau. Mae gwybodaeth am hyn ar gael yma: Diogelu.

Sylwer y bydd angen asesiadau risg ar wahân ar gyfer pob gweithgaredd cynhyrchu, gan gynnwys yr holl weithgareddau ffilmio a recordiadau troslais. Bydd angen anfon pob asesiad risg at y BBC o leiaf 48 awr cyn y digwyddiad cynhyrchu. 

Castio

[bookmark: _Hlk172641213]Gall eich cynigion gynnwys unigolion talentog rydych chi'n eu hystyried yn addas ar gyfer y comisiwn, ond nid oes unrhyw warant gan y BBC y bydd eich awgrymiadau’n cael eu cymeradwyo. Mae pob mater yn ymwneud â chastio yn amodol ar gymeradwyaeth y BBC a byddant yn cael eu trafod a'u cymeradwyo gan y BBC fel rhan o gadarnhau gofynion golygyddol y comisiwn. Er mwyn osgoi amheuaeth, rhaid i'r BBC fod wedi cymeradwyo pob rôl yn y broses gastio. 

Yn ôl disgresiwn llwyr y BBC, efallai y byddwn yn gofyn i gyflwynwyr fod â chefndir addysgol / profiad / arbenigedd mewn pwnc penodol pan fydd angen iddynt gyfleu pwyntiau’r cwricwlwm i'n cynulleidfaoedd. Pan fo angen profiad o'r fath, bydd y BBC yn rhoi gwybod am hyn cyn gynted ag y bo'n rhesymol ymarferol.

Byddwch yn darparu bywgraffiadau ac enghreifftiau o bortffolio gwaith ar gyfer pob unigolyn sy'n cael ei ystyried ar gyfer rôl sy’n cael ei gastio fel y gall BBC Addysg eu hadolygu yn ystod y broses ddethol. 

[bookmark: _Hlk172641198]Wrth ystyried actor/artist troslais a/neu unrhyw gyfranwyr ar gyfer y comisiwn: 
· dylent adlewyrchu cynulleidfa amrywiol Bitesize
· dylent fod yn unigolion y gellid ymdeimlo â hwy ac sy’n gallu hoelio sylw’r gynulleidfa

Byddwch yn gyfrifol am gastio'r artist troslais a'r cyfranwyr ac yn gyfrifol am reoli'r rôl. 

Rydym yn disgwyl y bydd unrhyw gyflwynydd ag anghenion ychwanegol sy’n cael ei ddewis yn cael ei gefnogi a'i rymuso'n llawn gan y cwmni y dyfarnwyd y comisiwn hwn iddo. Gweler Canllawiau comisiynu BBC Addysg ar amrywiaeth a chynhwysiant (pdf)  am ragor o wybodaeth.

Gofynion o ran y cynnwys

Dylai'r holl gynnwys wneud y canlynol:
· [bookmark: _Hlk172649935]Bod yn gadarn yn addysgol, gyda'r holl adnoddau wedi'u llunio a'u cyflwyno ar y cyd ag ymgynghorydd addysgol.
· Cyd-fynd â’r Cwricwlwm i Gymru a’r manylebau diweddaraf ar gyfer cymwysterau TGAU bwrdd arholi CBAC.
· Bod yn gyfeillgar ac yn apelgar o ran tôn, gyda sgriptiau sydd ar y cyflymder cywir ar gyfer dysgu. 
· Esbonio gwybodaeth allweddol gymhleth yn glir ac yn gryno. 
· Osgoi ystadegau a chyfeiriadau amserol a allai fynd yn amherthnasol yn gyflym.
· Gwneud synnwyr ar ei ben ei hun fel darnau deniadol o gynnwys, ond teimlo fel petai’n rhan o gyfres gysylltiedig hefyd.
· Hoelio a chadw sylw'r gynulleidfa o’r cychwyn. 
· Cyflwyno cynnwys mewn ffordd hyderus a phendant sy’n glir ac yn addysgiadol, ond sydd heb drin y gynulleidfa fel petaent yn gwbl anwybodus. Bydd angen i gyflwynwyr (os bydd rhai) gael eu parchu gan ddisgyblion ac athrawon.
· Bod yn gyfeillgar ac yn apelgar o ran tôn, gyda sgriptiau sydd ar y cyflymder cywir ar gyfer dysgu.
· [bookmark: _Hlk172023621]Cynnwys amrywiaeth o acenion Cymreig er mwyn cyflwyno disgyblion i’r amrywiaeth eang o acenion yng Nghymru.
· Osgoi stereoteipio wrth gastio neu ddewis cyfranwyr. 
· Bod â dull cynhwysol oherwydd bod hyn yn hanfodol i ymgysylltu â'r gynulleidfa. Dylai'r holl gynnwys hoelio’r sylw a bod yn hygyrch i'r gynulleidfa gyfan waeth beth fo'u rhywedd, hunaniaeth rhywedd, rhywioldeb, hil, ethnigrwydd, diwylliant, gallu a statws economaidd-gymdeithasol.
· Bod yn sensitif i gynulleidfa amrywiol a bod mewn arddull sy'n briodol i'r cynnwys. Canllawiau comisiynu BBC Addysg ar amrywiaeth a chynhwysiant (pdf) . 

Eich cynnig 
Gwybodaeth allweddol
Dylai cynigion gynnwys y canlynol:
· Tystiolaeth o'ch gallu i gyflawni'r briff o ran profiad ac arbenigedd. 
· [bookmark: _Hlk105745048][bookmark: _Hlk172646210]Deilliannau dysgu wedi'u diffinio'n glir ar gyfer pob darn o gynnwys.
· Amserlen ddrafft, gan gynnwys cerrig milltir fel cyfnod datblygu, ymdriniaeth, sgriptio cwisiau, adolygiad o’r cwisiau drafft a’r cyflwyniad terfynol.
· Gwybodaeth am weithio gyda phlant a phobl ifanc i lywio’r broses gynhyrchu a bod yn rhan ohoni. 
· Tystiolaeth o ddealltwriaeth o'r gynulleidfa darged, gan gynnwys cwisiau sy'n addas ar gyfer yr ystod oedran hon. 
· Dadansoddiad o ddyraniad y gyllideb.
· Amlinelliad o'ch dull ar gyfer rheoli’r prosiect.
· Tystiolaeth o'ch dull o brofi defnyddwyr fel rhan o'r broses gynhyrchu i sicrhau addasrwydd ar gyfer y gynulleidfa darged.

Sylwer:
· Ni ddylai cynigion fod yn fwy na 6 tudalen o hyd.
· Dylid darparu cynigion naill ai ar ffurf dogfennau MS Word neu PDF.

Efallai na fydd cynigion sy'n fwy na 5 MB yn cael eu derbyn gan ein system e-bost. Rhowch wybod i ni cyn y dyddiad cau os yw eich cynnig yn fwy na 5 MB a byddwn yn cytuno ar ddull cyflwyno arall.

Mae cwmnïau annibynnol yn cyflwyno ymatebion i'r briff cynnwys hwn ac yn cymryd rhan yn y broses hon ar eu cost eu hunain.

Meini prawf ar gyfer dethol a dyfarnu

Bydd cynigion yn cael eu barnu ar gryfder y dull golygyddol creadigol, y cynnwys addysgol, prisio / gwerth am arian a’u dull o reoli’r prosiect.

Bydd y BBC yn defnyddio'r meini prawf safonol canlynol i werthuso’r cynigion a gyflwynir:   

Dull golygyddol creadigol – pwysoliad 25%
· Gwreiddioldeb ac addasrwydd ar gyfer cynulleidfa Bitesize 
· Y gallu i fodloni gofynion golygyddol, gan gynnwys ystyriaeth briodol o amrywiaeth a chynhwysiant. Dyma ddolenni i'n canllawiau ar amrywiaeth a chynhwysiant: Canllawiau comisiynu BBC Addysg ar amrywiaeth a chynhwysiant (pdf).
Cynnwys addysgol – pwysoliad 25%   
· Dealltwriaeth o anghenion dysgu’r gynulleidfa   
· Y gallu i fodloni gofynion addysgol fel y nodir yn y briff hwn
· Rydym yn awgrymu’n gryf eich bod yn nodi ac yn ymgynghori ag ymgynghorydd addysgol priodol wrth baratoi eich ymateb i’r briff  
Prisiau / gwerth am arian – pwysoliad 25%  
· Dadansoddiad o’r gyllideb   
· Rheoli’r prosiect 
· Amserlen a chyllideb  
Rheoli’r prosiect – pwysoliad 25%  
· Golygyddol – y gallu i reoli'r risg olygyddol yn y cynnwys hwn   
· Amserlen gynhyrchu realistig   
· Y gallu i gyflwyno cynnwys ar raddfa fawr ac o ansawdd da   
· Profiad blaenorol y cwmni a phrofiad staff craidd ar gyfer y prosiect hwn  

Bydd pob cynnig yn cael ei sgorio yn erbyn y meini prawf ar gyfer dyfarnu gan ddefnyddio graddfa o 1 i 4 (pan fo 1 yn wael a 4 yn rhagorol). Byddwn yn gwahodd y rhai sydd wedi cyrraedd y rhestr fer i sesiwn 45 munud o hyd i ateb cwestiynau ar eu cynnig. Yna bydd y tendr yn cael ei ddyfarnu i'r cynnig a chanddo’r sgôr derfynol uchaf.   
 
Bydd y cynigion yn cael eu hadolygu gan aelodau'r tîm comisiynu a amlinellir yn yr adran gweithio gyda’n gilydd yn y briff hwn (isod). Byddwch yn ymwybodol y gall manylion paneli adolygu/cyflwyno newid.   
 
Bydd adborth ar gael i unrhyw gwmni sy'n cyflwyno cais cyn pen tair wythnos i gael hysbysiad o ganlyniadau cam llunio’r rhestr fer a'r dyfarniad terfynol. Darperir adborth cyn pen tair wythnos i gael y cais. 

Rheoli’r prosiect
[bookmark: _Hlk172640790]Cyfnod datblygu 

Mae BBC Addysg Cymru yn mynnu bod cyfnod datblygu pythefnos o hyd yn cael ei drefnu ar ôl dyfarnu’r comisiwn.
Disgwylir i'r cwmni a'r ymgynghorydd addysgol fod yn gyfarwydd iawn â manylion y Cwricwlwm i Gymru. Bydd y BBC yn helpu gydag unrhyw wybodaeth gefndir angenrheidiol o'r cychwyn cyntaf.
[bookmark: _Hlk172641147]Yn ystod y cyfnod hwn, bydd y BBC yn gweithio gyda'r cwmni llwyddiannus i wneud y canlynol: 
· gweithio ar gysyniadau cwisiau
· datblygu'r fanyleb olygyddol ar gyfer y comisiwn 
Yn ystod y cyfnod datblygu, rhaid i'r cwmni sefydlu platfform cydweithio digidol ar gyfer y comisiwn hwn y gall holl staff perthnasol y BBC a staff y cwmni gael mynediad iddo. Dylai hyn ganiatáu i bawb sydd â mynediad adolygu cynnydd yn gyflym a chael mynediad at holl ddogfennau’r comisiwn.  
Sylwer y bydd y BBC yn gofyn am gyfarfodydd rheolaidd â'r cwmni yn ystod y cyfnod datblygu. 
Gofynnwn i'r cwmni y dyfarnwyd y contract iddo drefnu cyfarfod cwmpasu yn fuan ar ôl y cyfnod datblygu i drafod pob agwedd ar y comisiwn. 
Sgriptio cwisiau a chynhyrchu
Bydd angen ichi gyflogi ymgynghorwyr addysgol addas fydd yn gallu ysgrifennu cwestiynau cwis ar gyfer y gynulleidfa darged. Dylent ddeall y brand Bitesize a dylai'r cwisiau fod yn gyfeillgar o ran tôn ac ar y cyflymder cywir ar gyfer dysgu. 

Mae angen ymgynghori â BBC Addysg yn ystod pob cam o’r broses sgriptio a chynhyrchu. Mae hyn yn cynnwys y canlynol:
· adolygu a chymeradwyo cysyniadau
· adborth ar gwisiau drafft er mwyn sicrhau eu bod yn cyflawni'r pwyntiau dysgu 
· cymeradwyaeth lawn o’r cwisiau sydd wedi'u cwblhau
· adolygu a chymeradwyo’r cwisiau sydd wedi’u hadeiladu
· Bydd disgwyl i gwmnïau ddarparu dyddiadau cloi ar gyfer prif gamau’r prosiect ar bob rhan o’r ddarpariaeth.

Caniatewch ddigon o amser yn eich amserlen ar gyfer adolygiadau. Bydd angen 72 awr / tri diwrnod gwaith ar dîm y BBC i adolygu a rhoi adborth ar bob elfen o'r prosiect. Dylid rhannu pob elfen sy'n barod i'w hadolygu gan y BBC drwy'r platfform digidol ar-lein a sefydlwyd ar gyfer rheoli'r prosiect. Rhaid i holl staff cynhyrchu’r BBC sy’n gweithio ar y prosiect allu cael mynediad i’r platfform hwn.
Cyllideb
Mae cyllideb o hyd at £23,000 ar gael (heb gynnwys TAW) am y cynnwys fel yr amlinellwyd uchod. 

Mae croeso i gwmnïau wneud cais am y comisiwn hwn a’r comisiwn arall sydd gan BBC Bitesize ar gyfer Riddles TGAU Iaith a Llenyddiaeth Saesneg. Er nad oes ffafriaeth am gais ar y cyd, dylai cwmnïau sy’n cynnig cyflawni’r ddau gomisiwn amlinellu unrhyw effeithlonrwydd, dulliau a rennir neu werth ychwanegol y byddai eu model cyflawni cyfunol yn ei ddarparu.  

Darparwch grynodeb o'r gyllideb gyda'ch cynnig ysgrifenedig; efallai y gofynnir am ragor o fanylion yn ddiweddarach.

Ni ddylai eich cyllidebu gymryd yn ganiataol y bydd y BBC yn darparu cynnwys archif heb godi unrhyw dâl. Mae gan gwmnïau annibynnol fynediad i archifau'r BBC yn amodol ar y cyfyngiadau hawlfraint arferol ar ailddefnyddio ac ati. 
Rhestr daliadau
Bydd manylion y rhestr daliadau yn cael eu cytuno gyda Phennaeth Addysg BBC Cymru ar ôl i'r comisiwn gael ei ddyfarnu ac ar ôl i’r cyfarfod cychwynnol gael ei gynnal.

Bydd y rhestr daliadau yn cyd-fynd â cherrig milltir y prosiect, a all gynnwys y canlynol: 
· ar ôl llofnodi cytundeb y contract
· ar ôl y gymeradwyaeth derfynol o’r cwestiynau
· ar ôl cymeradwyo y cwisiau Riddle terfynnol
· ar ôl i’r BBC dderbyn yr hyn sy’n cael ei gyflenwi a’r dogfennau  










Yr hyn sy’n cael ei gyflenwi a dogfennau

	Adnoddau sy’n cael eu cyflenwi - Asedau Riddle (i’w cyflwyno drwy Dropbox) 

	Cwisiau Riddle
	Dylai pob Riddle gynnwys y canlynol:
1 x sleid glawr gan gynnwys delwedd glawr 
10 x cwestiwn gydag adborth testun a throslais 
1 x sleid gyda GIF i annog y defnyddiwr 
Tudalen canlyniadau

 
Flashcards 
1 x sleid glawr gan gynnwys delwedd glawr 
10 x cerdyn fflach gyda thestun ar y blaen a’r cefn, ynghyd â throslais ar gyfer dyfyniadau 

	Sain 
	Dylid cyflwyno unrhyw glipiau neu asedau troslais i Dropbox mewn fformat MP3

	Gwaith Celf 
	Dylid cyflwyno’r delweddau a gynhwysir yn y cwis i Dropbocs mewn fformat .png ynghyd â’r ffeil Adobe Illustrator wreiddiol. Dylai delweddau Riddle a delweddau hyrwyddo fod o leiaf 960 x 540 px ac ar 72 dpi o leiaf. 



[bookmark: _Hlk132725819]Amserlen gomisiynu
[bookmark: _Hlk172544866]
19 Hydref 2026:  Dyddiad cau ar gyfer cynigion
20 Hydref 2026:  Adolygiad o’r cynigion gan y BBC
20 Hydref 2026: Gwahoddiadau i’r sesiynau yn cael eu hanfon
22 Hydref 2026: Sesiynau ceisiau 45 munud
w/c 26 Hydref 2026:  Dyfarnu’r contract
w/c 2 Tachwedd 2026: Cyfarfod cychwynnol
29 Ionawr 2027: Cyflenwi’r bloc terfynol o’r prosiect
 
Bydd cwmnïau sy’n cyrraedd y rhestr fer yn cael eu gwahodd i sesiynau ceisiadau ar-lein. 

Anfonwch unrhyw gwestiynau at Nia Davies, Sioned Birchall a Catrin Walters.

Sylwer mai at ddibenion gwybodaeth yn unig y mae'r ddogfen hon ac nad yw'n rhan o gytundeb contractiol gyda'r BBC.
Mae'r holl ddyddiadau'n agored i newid a bydd cwmnïau'n cael gwybod am unrhyw newidiadau. 
Mae'r BBC yn cadw'r hawl i gyflwyno camau ychwanegol i'r broses a amlinellir uchod. Bydd cwmnïau’n cael gwybod am unrhyw newidiadau. 

Cytundebu
Rhaid cytuno ar unrhyw eithriadau i hyn â'r BBC ymlaen llaw cyn eu cynnwys. 
Mae hwn yn gomisiwn cyfryngau newydd annibynnol a bydd y BBC yn mynnu pob hawl yn y cynnwys, ledled y byd ac ar bob platfform. 

Ceir rhagor o wybodaeth ar ein tudalennau gwybodaeth busnes a chontractiol.

[bookmark: _Hlk133488849]Polisïau a chanllawiau'r BBC
Ewch i dudalen Polisïau a chanllawiau'r BBC. 
Mae rhywfaint o wybodaeth allweddol wedi'i hamlinellu isod: 
Amrywiaeth a chynhwysiant
Mae'r BBC i bawb, ac er mwyn adlewyrchu ein cynulleidfa yn ei chyfanrwydd, rhaid i amrywiaeth ar y sgrin ac oddi arni fod wrth wraidd popeth a wnawn. 

Mae cael pobl ifanc i ymgysylltu â dysgu yn golygu creu cynnwys sy'n ddilys a pherthnasol ac sy’n cynnwys pobl debyg iddynt. 

Mae hefyd yn golygu cynnig amrywiaeth o gynrychioliadau, dyheadau a safbwyntiau cyfoethog, sy'n eu helpu i ddelweddu a pharatoi ar gyfer y dyfodol.

Gweld a lawrlwytho Canllawiau comisiynu BBC Addysg ar amrywiaeth a chynhwysiant (pdf).

[bookmark: _Hlk172646280]Fel rhan o'ch cynnig, bydd angen ichi ystyried y canllawiau a dangos sut y byddwch yn eu bodloni. Dyma un o'n meini prawf ar gyfer y broses o lunio’r rhestr fer. Mae'r canllawiau'n gofyn i chi ystyried amrywiaeth eich tîm a'r portread o amrywiaeth yng nghyd-destun y pwnc penodol yn y briff hwn.

[bookmark: _Hlk172646351]Dylid rhoi ystyriaeth arbennig i sut y gellir gwneud cynnwys mor hygyrch â phosibl i ddisgyblion o wahanol alluoedd academaidd. Byddem hefyd yn disgwyl ystyried materion yn ymwneud â hygyrchedd fel cyferbyniad lliwiau.

Iechyd a diogelwch yn y BBC
Mae angen i'r BBC sicrhau bod unrhyw gwmni cynhyrchu annibynnol y mae'n ei gomisiynu yn gallu gwneud y rhaglen, ac yn gymwys i’w gwneud, gan ystyried iechyd a diogelwch yn briodol. Bydd tudalen iechyd a diogelwch y BBC yn eich tywys at ganllawiau sy'n amlinellu gweithdrefn a gofynion gwiriadau iechyd a diogelwch y BBC.

Os yw'r cynnwys sy'n cael ei gomisiynu yn golygu gweithio gyda phlant, yna gwnewch yn siŵr eich bod yn gyfarwydd â pholisi diogelu'r BBC, sy'n darparu canllawiau ar gyfer diogelu yn ystod cynyrchiadau. Dod o hyd i wybodaeth ar Ddiogelu.

Os oes gennych unrhyw ymholiadau neu bryderon ynghylch unrhyw un o'r canllawiau neu bolisïau, yna cysylltwch â Phennaeth Addysg BBC Cymru a'r Cynghorydd Arweiniol ar Weithio gyda Phlant yn BBC Cymru, Nia M Davies.
Cynaliadwyedd
[bookmark: _Hlk132984779]Mae BBC Addysg yn gweithio i sicrhau bod ei holl brosiectau yn gynaliadwy yn amgylcheddol. Fel rhan o hyn, gofynnwn fod gan unrhyw gyflenwr annibynnol yr ydym yn gweithio gyda hwy bolisi cynaliadwyedd amgylcheddol, a staff sy'n ymwybodol o lythrennedd carbon.

Ffordd dda o ddangos eich cymwysterau amgylcheddol yw ymgymryd ag ardystiad Albert. Dewch o hyd i ragor o fanylion am . 

Ystyriwch sut y gallech chi ddangos ymrwymiad i gynaliadwyedd ar sgrin yn y cynhyrchiad hwn. Er enghraifft, gallai hyn fod drwy gynrychiolaeth achlysurol o arferion da o ran cynaliadwyedd neu hyrwyddo gofal ac ystyriaeth o'r amgylchedd. 

Pan fo’n ymarferol, rhowch gynlluniau ar waith i leihau allyriadau, yn enwedig o ynni a theithio/cludiant.
Polisi golygyddol a’r tîm deallusrwydd artiffisial cyfrifol
Rhaid i gwmnïau cynhyrchu annibynnol neu unrhyw un a gomisiynir i wneud cynnwys ar gyfer y BBC wneud hynny mewn modd sy'n gyson â chanllawiau golygyddol y BBC a'r prosesau perthnasol a amlinellir yn y canllawiau hyn, gan gynnwys egwyddorion didueddrwydd, cywirdeb, tegwch a phreifatrwydd. 

Dylid trafod unrhyw ddefnydd arfaethedig o ddeallusrwydd artiffisial, a phan allai fod effaith sylweddol ar gynnwys ar gyfer cynulleidfaoedd y BBC, fel rhan o'r broses gomisiynu. Dylai cwmnïau cynhyrchu annibynnol gysylltu â'u swyddog comisiynu pan fydd angen cyfarwyddyd arnynt, a all yn ei dro ymgynghori â’r polisi golygyddol.
 
Cyfeiriwch at yr adnoddau canlynol gan y BBC ynghylch y canllawiau golygyddol a defnyddio deallusrwydd artiffisial. Mae'r safonau a disgwyliadau hyn yn berthnasol i bob cwmni cynhyrchu a gomisiynir i gynhyrchu cynnwys ar gyfer y BBC:

Canllawiau golygyddol y BBC  
Egwyddorion deallusrwydd artiffisial y BBC  
Tryloywder o ran defnyddio deallusrwydd artiffisial yn y BBC  
Canllawiau: defnyddio deallusrwydd artiffisial  

Diwydrwydd dyladwy
Sylwer y bydd gofyn i bob cwmni a wahoddir i gyflwyno cyflwyniad ddarparu'r dystiolaeth ganlynol:
a) Manylion cwmni cyfyngedig a chadarnhad o statws ‘cynhyrchydd annibynnol’ o fewn ystyr paragraff 3 o Orchymyn Darlledu (Cynyrchiadau Annibynnol) 1991, fel y’i diwygiwyd. Darllen y Gorchymyn Darlledu (Cynyrchiadau Annibynnol) 1991   
b) Yswiriant (Atebolrwydd Cyflogwr, Gwallau a Hepgoriadau, Atebolrwydd Cyhoeddus)
c) Polisi Diogelu Plant (os ydych yn gweithio gyda phlant)
d) Cymeradwyaeth o’r polisi a phroses iechyd a diogelwch gan dîm Diogelwch y BBC
e) Polisi amrywiaeth a chynhwysiant
f) Polisi Cynaliadwyedd
g) Parhad Busnes
h) Polisi Diogelu Data
i) Polisi Cyfle Cyfartal
j) Polisi Deddf Llwgrwobrwyo
k) Polisi Bwlio ac Aflonyddu (gan gynnwys polisi chwythu'r chwiban)
l) Manylion unrhyw ansolfedd neu fethdaliad blaenorol
m) Datganiad o wrthdaro buddiannau

Gweithio gyda'n gilydd
Mae’r unigolion canlynol o dîm BBC Addysg yn gweithio ar y comisiwn hwn:
· Nia M Davies – Pennaeth Addysg, BBC Addysg, BBC Cymru
· Sioned Birchall – Uwch-gynhyrchydd, BBC Addysg, BBC Cymru
Mae'r comisiwn hwn yn gydweithrediad, a bydd y tîm yn gweithio gyda'r cwmni y dyfarnwyd y contract iddo drwy gydol y broses gynhyrchu a chyflenwi.
Byddwch yn gyfrifol am y canlynol:
· Rheoli’r prosiect a chynhyrchu’r hyn sy’n cael ei gyflenwi o fewn y terfynau amser a'r gyllideb y cytunwyd arnynt.
· Sefydlu a rheoli platfform cydweithio digidol ar gyfer y comisiwn hwn y gall holl staff perthnasol y BBC a staff y cwmni ei gyrchu. Dylai hyn ganiatáu i bawb sydd â mynediad adolygu cynnydd yn gyflym a chael mynediad at holl ddogfennau’r comisiwn.  
· Darparu a diweddaru'r amserlen ddigidol (i'w rhoi ar y platfform cydweithio digidol).
· Cadeirio cyfarfodydd cynhyrchu rheolaidd a chyfleu gwybodaeth am gynlluniau a statws y prosiect.
· Sicrhau ansawdd y cynnwys (mewn cydweithrediad â'r ymgynghorydd addysgol).
Byddwn yn gyfrifol am y canlynol:
· Esbonio’r Cwricwlwm i Gymru a rhannu ein gwybodaeth am y manylebau diweddaraf ar gyfer cymwysterau TGAU perthnasol bwrdd arholi CBAC.
· Rhannu dogfennau prosiect o'r gyfres ehangach o gynnwys Bitesize os ydynt ar gael.
· Cydweithio drwy gydol y broses gynhyrchu a chyflenwi.
· Cymeradwyo'r canlynol: naratifau cysyniadol / cysyniadau cychwynnol, golwg a theimlad, sgriptiau, byrddau stori, aelodau hanfodol y cast, castio artistiaid llais, cerddoriaeth, effeithiau sain, brasdoriadau/animatics a'r cyflenwi terfynol – o fewn amserlen y cytunwyd arni.
Byddwn yn gyfrifol ar y cyd am y canlynol:
· Y cyfnod datblygu a'r cyfarfod cychwynnol.
· Sicrhau bod y deilliannau dysgu yn cael eu bodloni.
· Sicrhau mai dyma’r cynnwys mwyaf addas ar gyfer cynulleidfa Bitesize.
Camau nesaf
Dylid cyflwyno pob cynnig drwy neges e-bost at Sioned Birchall a Nia M Davies.

· Y dyddiad cau ar gyfer cyflwyniadau yw 19 Hydref 2026 .
· Bydd BBC Addysg Cymru yn llunio rhestr fer o gyflwyniadau erbyn 5pm ar 20 Hydref 2026 ac yn gwahodd y cwmnïau hynny i gyflwyno eu cynigion yn ystod ar 22 Hydref 2026. 
· Bydd BBC Addysg Cymru yn gwneud penderfyniad terfynol yn yr w/c 26 Hydref 2026.

[bookmark: _Hlk132986334]
Atodiad A
Meini prawf derbyn 
Dyma'r meini prawf derbyn ar gyfer y gwasanaethau a'r hyn sy’n cael ei gyflenwi:
Dim gwallau nac ymddygiad annisgwyl sy'n cynhyrchu canlyniad anfwriadol neu anghywir wrth ddefnyddio'r gwasanaethau neu'r hyn sy’n cael ei gyflenwi
Swyddogaeth weithredol
Perthnasedd cyffredinol a rhwyddineb defnyddio gan ddefnyddwyr y BBC
Mae’r rheolaethau diogelwch yn ddigonol ac yn gweithredu'n foddhaol
Ansawdd y dogfennau
Parodrwydd ar gyfer y dyddiad mynd yn fyw
Rhaid i'r gwasanaethau a'r hyn sy’n cael ei gyflenwi gydymffurfio â'r canllawiau cymwys canlynol yn ogystal â'r safonau a'r canllawiau y cyfeirir atynt isod:
· Gofynion o ran diogelwch ac arferion gorau’r BBC
· Canllawiau hygyrchedd ar gyfer cynhyrchion

